f9cf664f1e43ab703253ef419f4dbc57

 Et lille hurtig, men meget nødvendigt spørgsmål.  

  

Hvad skader dig mindst Hash, Skunk eller Pot?  

  

Og er der nogle måde jeg kunne dø eller blive alvorligt skadet ved at ryge nogle af disse stoffer? 
Hvad skader mest
================


ungzone.dk
2019.43

 Hej Emmi  
Hash
kan på samme måde som tobak ødelægge luftvejene og medføre [lungekræft](http://www.netdoktor.dk/sygdomme/fakta/lungekraeft.htm). Hash er ugiftigt i
modsætning til alle andre rusmidler. Dødsfald er aldrig observeret.

På mange måder er
hash et lumskt rusmiddel. Både rusen og skadevirkningerne er udramatiske og kan
let overses, men de er ikke desto mindre ødelæggende på langt sigt. Antallet af
behandlingskrævende misbrugere i Danmark er anslået til ca. 10.000, og kun få er
i behandling.


Hash er vanedannende og
afhængighedsskabende som alle andre rusmidler. Risikoen for at udvikle
afhængighed er på niveau med risikoen for at blive afhængig af alkohol. Jo
yngre man er, når man begynder at ryge, desto større er risikoen for at udvikle
afhængighed. Tolerans udvikles relativt hurtigt både i forhold til
rusvirkninger og i forhold til den sløvende virkning. Abstinenssymptomerne er
uspecifikke og udramatiske, men kan være meget plagsomme. De ses ofte som
dårligt humør, rastløshed, irritabilitet, humørsvingninger og
søvnforstyrrelser. Et dagligt forbrug i cirka 2 uger er tilstrækkeligt til, at
man udvikler tolerans og abstinenssymptomer, når man holder op med at indtage
stoffet. Abstinenssymptomerne opstår i løbet af 24 timer. De er mest udtalte de
første 10 dage efter ophør, men de kan vare ved i uger og op til to måneder.


Pot, skunk og hash er alle
udviklet ud fra cannabis-planten. Det er svært at finde noget på nettet om hvad
der er farligst. Men da de tre ting er udviklet ud fra den samme plante, vil
jeg mene, at de er lige farlige.

Jeg vil stærkt anbefale
dig, at du holder dig fra alle tre ting og lærer at have det sjovt uden brug af
stoffer.

  
Med venlig hilsen,  
Camilla

 

 Hej,  
  
Sådan som jeg kan se det, er de jo alle tre betegnelser for det samme stof, men med forskellige mængder af det der hedder THC. Jeg har læst mig frem til at det må være pot der indeholder mindst THC og derfor skader mindst.  
Alle disse stoffer er farlige, både for dig selv og dine omgivelser. Når du indtager det vil du ikke være dig selv og kan derfor nemt yde skade på dig selv eller andre. På længere sigt kan det have meget store skader på hjernen. Derud over er der også mange andre skadelige ting ved dette stof og ja, nogen af dem er MEGET skadelige. Du kan læse mere her: http://www.netdoktor.dk/sunderaad/fakta/hash.htm  
Jeg anbefaler på ingen måde at du bruger disse stoffer!  
  
Med Venlig Hilsen,Charlotte  